Temeljem članka 44. i 48. Zakona o lokalnoj i područnoj (regionalnoj) samoupravi („Narodne Novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 47. Statuta Općine Martijanec (Službeni vjesnik Varaždinske županije“ broj 10/13, 24/13, 18/18, 9/20, 14/21 i 14/23), načelnik Općine Martijanec objavljuje

**JAVNI POZIV ZA SUFINANCIRANJE LOZNIH**

**CIJEPOVA GRAŠEVINE U 2024. GODINI**

I.

Pozivamo sve zainteresirane pravne i fizičke s prebivalištem u Općini Martijanec da se prijave na poziv za sufinanciranje loznih cijepova graševine u 2024. godini s ciljem obnove vinograda.

II.

Pravo podnošenja prijava imaju pravne i fizičke osobe (trgovačka društva, obrti, zadruge, udruge, domaće radinosti, OPG-ovi) s prebivalištem u Općini Martijanec i sa zemljištem za sadnju na području Općine Martijanec koji imaju podmirene sve dospjele obveze prema Općini Martijanec.

Dopuštena je jedna prijava po jednoj katastarskoj čestici (ili skupini čestica ako zajednički tvore jednu cjelinu).

III.

Općina Martijanec sufinancirati će sa 1,00 EUR po sadnici.

Jedan prijavitelj može zatražiti sufinanciranje najmanje 25 komada (jedan svežanj), 50 ili najviše 75 komada sadnica.

Sufinanciranje nabave loznih cijepova graševine vršiti će se u suradnji s dobavljačem s kojim će Općina Martijanec sklopiti ugovor.

IV.

Prijave se podnose elektroničkim putem ispunjenjem online obrasca putem linka <https://forms.gle/E7qVEpyMKz7yEezN8> ili putem obrasca prijave koji je objavljen uz ovaj Javni poziv na službenim stranicama Općine Martijanec (obrazac se može preuzeti i u zgradi Općine na adresi Martijanec, Varaždinska 64, 42 232 Martijanec) dostavom u Općinu Martijanec, Varaždinska 64, 42 232 Martijanec ili elektronskim putem na mail martijanec@opcina-martijanec.hr

Rok za podnošenje prijava je od 17.01.2024. do 17.02.2024. godine.

V.

Uz popunjeni prijavni obrazac podnosi se i preslika osobne iskaznice (fizičke osobe), obrtnice (obrti) ili rješenja o registraciji (pravne osobe), preslika iskaznice ili Rješenja iz Upisnika poljoprivrednih gospodarstava.

VI.

Odabrani prijavitelji biti će obaviješteni o dobavljaču i terminu nabave sadnica nakon pregleda dostavljenih Obrasca.

VII.

Nakon izvršene sadnje loznih cijepova, prijavitelji su dužni Općinu Martijanec obavijestiti o sadnji te dostaviti fotografije.

KLASA: 402-03/24-01/2

URBROJ: 2186-19-02-24-1

Martijanec, 17. siječnja 2024. god.

 OPĆINSKI NAČELNIK

 Branimir Nađ. mag.oec.